Olles saadaval olevatest vastastest tüdinud ja  leidmata erilist väljakutset saaliseinte vahel saadab hõim igal aastal oma tulisemad liikmed linnadžunglisse seiklusi otsima. Tagasi tullakse odade otsa torgatud peade, skalpide ja lugudega alistatud vägilastest. Me veedame pikki õhtuid lõkketule ääres baaskursuslastele kirjeldades, kuidas 3D Treening võitles ühel ammusel Teeviidal Vanapaganaga, mille tagajärjel teatavasti Saaremaa merre vajus, või kuidas ühel teisel korral kohtasime me nii tugevat maadlejat, et tema subimine võttis aega 40 ööd ja päeva.  Selle maadleja nimi oli King Kong ja ta sõi ainult naisterahvaid - vaatamata sellele heitis meie sportlane ta vägeva heitega ning alistas sealsamas.